***ד.***

**אמר הריני נזיר בעודו בבית קברות:
אם אכל ענבים או שתה יין בבית הקברות** – לריו"ח לוקה, לר"ל לא לוקה.
**כשיוצא** – לריו"ח א"צ לקבל נזירות, לר"ל י"א שצריך, ולמר בר"א א"צ.[[1]](#footnote-1)
**אם אינו יוצא מיד** – עובר בבל תאחר מיד, אף אם כבר חלה הנזירות מיד.[[2]](#footnote-2)
**נזיר שטימא עצמו במזיד** – עובר בשני לאוין, והימים הראשונים יפלו, ועובר גם בבל תאחר.[[3]](#footnote-3)

**נזיר שהביא קרבנותיו ולא גילח** – לר"א אינו שותה יין, ולרבנן הותר.
**המעכב תגלחתו** – עובר בבל תאחר מיד אף לרבנן.[[4]](#footnote-4)

**קרבנות הנזיר** – חטאת עולה ושלמים.
עיקר חטאתו אינה באה לכפרה, אף למ"ד דנזיר חוטא הוא.
**גילח על אחת משלשתן** – יצא.
**נתעכב ג' רגלים מלהביא קרבנותיו** – עובר בבל תאחר כשאר חטאות ואשמות.[[5]](#footnote-5)

**חטאת** – אי אפשר להתחייבה בנדר, בלא שחטא או נזר.
**הריני נזיר מחרצן** – לרבנן הריהו נזיר גמור, לר"ש אינו נזיר.

***ד:***

**חטאת יולדת** – עוברין עליה בבל תאחר[[6]](#footnote-6). ומעכבתה מלאכול בקדשים.[[7]](#footnote-7)

**סתם נדר** - הוא לעולם[[8]](#footnote-8). **סתם נזירות** – ל' יום.
**ידות נדרים** – לוקין עליהם.[[9]](#footnote-9)

**האומר מודרני ממך** – חל מדין יד, ושניהם אסורין.[[10]](#footnote-10) וכן מופרשני ממך או מרוחקני ממך.[[11]](#footnote-11)
**האומר שאני אוכל לך**[[12]](#footnote-12) – אם אמר קונם, הרי זה נדר גמור. אם לא אמר קונם, הרי זה יד לנדרים.
**האומר שאיני אוכל לך** – אם לא אמר קונם ה"ז יד לשבועה, אמר קונם ה"ז יד לנדר.[[13]](#footnote-13)
**שאני אוכל לך או שאני טועם לך** – הוא אסור וחבירו מותר.
**האומר מודרני ממך שאני אוכל לך** – דינו כמו שאני אוכל לך.[[14]](#footnote-14)

1. דל"ק ס"ל לר"ל דלא חייל ולכן לא לוקה, ולמר בר"א מודה ר"ל דחייל ורק ממלקות פטר ליה. [↑](#footnote-ref-1)
2. כיון דמאחר נזירות טהרה. ומשמע דכו"ע מודו לדינא לתירוצא דראב"י. [↑](#footnote-ref-2)
3. לכאורה אף אם נטמא בשוגג, אבל מתעכב מלהיטהר ולהתחיל נזירות טהרה. ויל"ע בזה. [↑](#footnote-ref-3)
4. משום עיכוב מצות הגילוח לכשעצמה, אף דאינה חלק ממש מניהוג הנזירות, שהרי כבר הותר ביין. וקצת יל"ע אי רבותא מיוחדת זו היא רק לרב אחא בריה דר"א. [↑](#footnote-ref-4)
5. ובסוגיא האריכו מדוע ס"ד שייגרע משאר חטאות ואשמות. [↑](#footnote-ref-5)
6. אע"פ שאינה באה לכפרה, ואף למ"ד יולדת חוטאת, מ"מ חייבת גם כשיודעת שלא נשבעה כלום. ובגמרא משמע דזה פשיטא דכלולה בבל תאחר, ובגה"ש תמה מדוע זה יותר פשיטא מחטאת נזיר. וכמדומה דתמיהתו רק לס"ד, אבל למסק' פשיטא לן משום דמתירתה בקדשים. [↑](#footnote-ref-6)
7. אשה חייבת באכילת פסחים. [↑](#footnote-ref-7)
8. אף נדרי איסור. וא"צ לומר דנדרי הקדש חלים לעולם. [↑](#footnote-ref-8)
9. עי' בר"ן דעל מילתא דאתיא ממה מצינו אין עונשין. ומהר"ב ורעק"א מציינים למשנ"ל הל' נזירות דמספק"ל בזה ואישתמיטתיה להר"ן. ומילתא דאתיא בהיקישא עונשין עליו. [↑](#footnote-ref-9)
10. עי' הטעם בר"ן, ומ"מ משמע בפשטות דחבירו אסור ליהנות גם ממנו עצמו ולא רק מנכסיו. [↑](#footnote-ref-10)
11. אף דריב"ח אמרה רק על מודרני, אבל לפירוש שמואל למסקנה מוכח דה"ה בהנך. [↑](#footnote-ref-11)
12. והוא הדין בשאני טועם לך. [↑](#footnote-ref-12)
13. כ"כ הר"ן כאן. וכבר העירו דזו שיטת הרמב"ן לעיל ב: אבל הר"ן עצמו מכריע דכה"ג דקונם שאיני אוכל הוי נדר בלשון שבועה ולא חל כלל. (אלא דכתב הרא"ש לעיל דבעי התרה שלא יקילו בנדרים והעתיקו בשו"ע). [↑](#footnote-ref-13)
14. דהיינו שרק הוא אסור, והוי יד, עי' בר"ן במשנה שנדחק קצת מדוע אינו נדר גמור. [↑](#footnote-ref-14)